joelniklaus/EU_Wikipedias huggingface dataset:
Roberts Jarni

Roberts Jarni (, dzimis ) ir Horvātijas futbola treneris un bijušais futbolists, spēlēja kreisās malas aizsarga pozīcijā, bijis Dienvidslāvijas un Horvātijas futbola izlases dalībnieks.

Savu karjeru sācis Horvātijas klubā Hajduk Split 1986. gadā. 1991. gadā Jarni pārcēlās uz Itāliju, kur viņš spēlēja Bari, Torino un Juventus. 1995. gadā ar Juventus komandu uzvarējis Serie A. 1995. gadā pievienojies Spānijas komandai Real Betis, kur viņš spēlēja trīs gadus, līdz nokļuva Real Madrid komandā. Vēlāk spēlējis arī Las Palmas, bet savu karjeru noslēdzis Panathinaikos komandā Grieķijā.

Regulāri pārstāvējis Horvātijas futbola izlasi, kopumā nospēlējos 80 mačus no 1990. līdz 2002. gadam. Pirms Horvātijas neatkarības, nospēlējis dažus mačus Dienvidslāvijas izlasē. Ar Dienvidslāviju piedalījies 1990. gada FIFA Pasaules kausā, bet ar Horvātiju 1998. un 2002. gada FIFA Pasaules kausā, kā arī 1996. gada Eiropas čempionātā.

Pēc spēlētāja karjeras beigām kļuvis par treneri. Vadījis vairākas komandas Horvātijā, Bosnijā un Hercegovinā, Ungārijā un Indijā.

Sasniegumi

Spēlētāja karjera 
Hajduk Split

 Dienvidslāvijas kauss: 1990–91

Juventus

 Itālijas A sērija: 1994–95
 Coppa Italia: 1994–95

Real Madrid

 Starpkontinentālais kauss: 1998

Las Palmas

 Segunda Division: 1999–2000

Ārējās saites 

1968. gadā dzimušie
Medžimurjes župānijā dzimušie
Horvātijas futbolisti
Horvātijas izlases futbolisti
Horvātijas futbola treneri
Torino F.C. spēlētāji
Turīnas "Juventus" spēlētāji
Real Betis spēlētāji
Madrides "Real" spēlētāji
UD Las Palmas spēlētāji
1990. gada FIFA Pasaules kausa spēlētāji
1998. gada FIFA Pasaules kausa spēlētāji
2002. gada FIFA Pasaules kausa spēlētāji
1996. gada Eiropas čempionāta futbolā spēlētāji
Stjuarts Pīrss

Stjuarts Pīrss (, dzimis ) ir Anglijas futbola treneris un bijušais futbolists, spēlēja aizsarga pozīcijā, bijis Anglijas futbola izlases dalībnieks. Pašlaik (2021) Pīrss ir viens no West Ham United treneriem.

Kā spēlētājs, pārstāvējis Wealdstone, Coventry City, Nottingham Forest, Newcastle United, West Ham United un Manchester City. Vislabāk pazīstams no laika Nottingham Forest, kur viņš bija komandas kapteinis un kļuva par visu laiku spēlēm bagātāko kluba futbolistu.

Ar Anglijas futbola izlasi piedalījies 1990. gada FIFA Pasaules kausā, kā arī 1992. un 1996. gada Eiropas čempionātā.

Pēc karjeras beigām Manchester City komandas sastāvā, viņš kļuva par Kevina Kīgana palīgu klubā. 2005. gadā jau kļuvis par kluba galeno treneri. 2007. gadā kļuvis par Anglijas U21 izlases treneri, ko viņš vadīja līdz 2013. gadam. Bijis Lielbritānijas izlases treneris 2012. gada vasaras olimpiskajās spēlēs. 2012. gadā vienā mačā vadījis Anglijas futbola izlasi. No 2014. līdz 2015 vadījis Nottingham Forest. Kopš 2020. gada viņš ir viens no Deivida Moiza asistentiem West Ham United.

Sasniegumi

Spēlētāja karjera 
Nottingham Forest

 Anglijas Līgas kauss: 1988–89, 1989–90

Manchester City

 Anglijas līgas pirmā divīzija: 2001–02

Individuālie sasniegumi

 Nottingham Forest sezonas labākais spēlētājs: 1988–89, 1990–91, 1995–96

Atsauces

Ārējās saites 

1962. gadā dzimušie
Londonā dzimušie
Anglijas futbolisti
Anglijas izlases futbolisti
Anglijas futbola treneri
Anglijas futbola izlases treneri
Nottingham Forest F.C. spēlētāji
Newcastle United F.C. spēlētāji
West Ham United F.C. spēlētāji
Manchester City F.C. spēlētāji
1990. gada FIFA Pasaules kausa spēlētāji
1992. gada Eiropas čempionāta futbolā spēlētāji
1996. gada Eiropas čempionāta futbolā spēlētāji
Danijs Blinds

Dirks Fransiskess "Denijs" Blinds (, dzimis ) ir Nīderlandes futbola treneris un bijušais futbolists, spēlēja aizsarga pozīcijā, bijis Nīderlandes futbola izlases dalībnieks. Kopš 2021. gada Blinds ir Nīderlandes futbola izlases trenera asistents.

Savas karjeras laikā pārstāvējis Sparta Rotterdam un Ajax komandas. Viņš ir viens no diviem nīderlandiešu futbolistiem, kurš ir uzvarējis visās UEFA rīkotajās sacensībās.

Ar Nīderlandes futbola izlasi piedalījies 1990. un 1994. gada FIFA Pasaules kausā, kā arī 1992. un 1996. gada Eiropas čempionātā.

Pēc spēlētāja karjeras beigām kļuvis par treneri. Vadījis Ajax komandu, kā arī Nīderlandes futbola izlasi.

Danija dēls Deilijs Blinds arī ir futbolists.

Sasniegumi

Spēlētāja karjera 
Ajax

 Eredivisie: 1989–90, 1993–94, 1994–95, 1995–96, 1997–98
 KNVB beker: 1987, 1993, 1998, 1999
 Johan Cruijff Schaal: 1993, 1994
 UEFA Čempionu līga: 1994–95
 UEFA Kausu ieguvēju kauss: 1986–87
 UEFA kauss: 1991–92
 UEFA Superkauss: 1995
 Starpkontinentālais kauss: 1995

Trenera karjera 
Ajax

 KNVB beker: 2006
 Johan Cruijff Schaal: 2005

Ārējās saites 

1961. gadā dzimušie
Nīderlandes futbolisti
Nīderlandes izlases futbolisti
Nīderlandes futbola treneri
Nīderlandes futbola izlases treneri
Amsterdamas "Ajax" spēlētāji
1990. gada FIFA Pasaules kausa spēlētāji
1994. gada FIFA Pasaules kausa spēlētāji
1992. gada Eiropas čempionāta futbolā spēlētāji
1996. gada Eiropas čempionāta futbolā spēlētāji
Zēlandes provincē dzimušie
Tintiņš (tēls)

Tintiņš () ir beļģu rakstnieka un karikatūrista Žorža Remī jeb Eržē veidotās komiksu sērijas "Tintiņa piedzīvojumi" galvenais varonis. Tintiņš ir jauns reportieris un piedzīvojumu meklētājs, kurš ceļo pa pasauli kopā ar savu suni foksterjeru Mīļuku (Milou). Varonis tika izveidots 1929. gadā un pirmo reizi parādās avīzē Le Vingtième Siècle iknedēļas pielikumā Le Petit Vingtième. Viņš parādās kā jauns vīrietis, kura vecums nav precīzi nosakāms, ar apaļu seju un uz augšu saslietiem matiem. Katrs komikss iesākas ar kādu problēmu, visbiežāk tā ir zādzība, nolaupīšana vai cita veida noslēpums, kas jāatklāj. Katrā komiksā ir arī kāds galvenais ļaundaris vai ļaundaru grupa, kas cenšas Tintiņu apturēt. Tintiņam ir ass prāts, viņš spēj sevi aizstāvēt un ir godīgs, pieklājīgs, līdzjūtīgs un laipns. Pateicoties saviem izmeklējošajiem ziņojumiem, ātrai domāšanai un vispusīgajai labestībai, Tintiņs vienmēr spēj atrisināt noslēpumu un pabeigt piedzīvojumu.

Atšķirībā no stereotipiskākajiem varoņiem, ar kuriem viņš sastopas, Tintiņa personība ir neitrāla, kas ļauj lasītājam ne tikai sekot līdzi piedzīvojumiem, bet arī ieņemt Tintiņa pozīciju stāstā, kam vēl vairāk palīdz Eržē raksturīgo ligne claire ("skaidro līniju") stils. Interesanti, ka Eržē bieži pats iezīmēja sevi savos komiksos.

Tintiņa radītājs Eržē nomira 1983. gadā, tomēr varonis joprojām ir atpazīstams. 2011. gadā Stīvens Spīlbergs uzņēma filmu "Tintiņa piedzīvojumi: Vienradža noslēpums".

Atsauces 

Tēli
Lielvārdes ielu uzskaitījums

Lielvārdes pilsētas ielu uzskaitījumā iekļautas 110 Lielvārdes ielas.

Ielu uzskaitījums 

 Agates iela
 Akmeņu iela
 Andreja Pumpura iela
 Asaru iela
 Atpūtu iela
 Ausekļa iela
 Austras iela
 Austriņu ceļš
 Avotu iela
 Baņutas iela
 Bebru iela
 Bērzu iela
 Birzes iela
 Burtnieku iela
 Ceriņu iela
 Cīruļu iela
 Čiekuru iela
 Daugavas iela
 Dārza iela
 Dievukalna iela
 Draudzības iela
 Dravnieku iela
 Druvas iela
 Edgara Kauliņa aleja
 Egļu iela
 Ezeru iela
 Gaismas iela
 Ganību iela
 Gobu iela
 Gunāra Priedes iela
 Gundegu iela
 Ievu iela
 Jaunā Stacijas iela
 Jāņa Grestes iela
 Kalna iela
 Kastaņu iela
 Kļavu iela
 Krasta iela
 Krīvu iela
 Kurmju iela
 Kuģu iela
 Ķiršu iela
 Laimas iela
 Laimdotas iela
 Laivu iela
 Lakstīgalu iela
 Lapsu iela
 Lapu iela
 Lauku iela
 Lazdu iela
 Lāčplēša iela
 Lāčplēša laukums
 Lāču Jura laukums
 Lēdmanes iela
 Lielā Saulgriežu iela
 Liepu iela
 Liepziedu iela
 Līču iela
 Līdaku iela
 Madaru iela
 Mazzariņu iela
 Mākoņu iela
 Māras iela
 Mednieku iela
 Meža iela
 Mēness iela
 Miera iela
 Muižas iela
 Nākotnes iela
 Opernieku iela
 Ošu iela
 Ozolleju iela
 Ozolu iela
 Paegļu iela
 Parka iela
 Pavasara iela
 Pērkona iela
 Pieneņu iela
 Pils iela
 Pļavu iela
 Priežu iela
 Putnu iela
 Raiņa iela
 Rasas iela
 Rembates iela
 Riekstu iela
 Roberta Rubeņa iela
 Rožu iela
 Saules iela
 Saulgriežu iela
 Skolas iela
 Slimnīcas iela
 Smilgu iela
 Smilšu iela
 Spīdolas iela
 Stacijas iela
 Stirnu iela
 Strautu iela
 Teiku iela
 Saules iela
 Upes iela
 Uzvaras iela
 Vidus iela
 Virsaišu iela
 Vīksnu iela
 Vītolu iela
 Zaķu iela
 Zaļā iela
 Zariņu iela
 Ziedu iela
 Zvaigžņu iela

Atsauces

Skatīt arī 
 Lielvārde

Atsauces 

Ielas Lielvārdē
Vilis Purmalis

Vilis Purmalis (1927–1989) bija latviešu ķirurgs, Rīgas pilsētas 2. slimnīcas galvenais ārsts.

Dzīvesgājums 
Dzimis 1927. gada 7. jūnijā Baltinavas pagasta Stauberavās zemnieka ģimenē. Pēc Otrā pasaules kara 1945. gadā beidza mācības Rūjienas vidusskolā un studēja RMI Ārstniecības fakultātē līdz 1951. gadam. Piecus gadus bija Dundagas rajona slimnīcas galvenais ārsts un ķirurģijas nodaļas vadītājs, pēc tam RMI Hospitālās ķirurģijas katedras asistents Rīgas pilsētas 1. slimnīcā. 

1959. gadā V. Purmali iecēla par jaunizveidotās Rīgas pilsētas 2. slimnīcas galveno ārstu, tad Rīgas pilsētas 1. slimnīcas 12. ķirurģijas nodaļas vadītāju (1962-1968). 1966. gadā viņš aizstāvēja medicīnas zinātņu kandidāta disertāciju, 1968. gadā V. Purmali iecēla par Veselības aizsardzības ministrijas galveno ķirurgu. 
1971. gadā viņš aizstāvēja medicīnas zinātņu doktora disertāciju par žultsakmeņu slimības ķirurģisko ārstēšanu, 1972. gadā kļuva par RMI Ārstu kvalifikācijas celšanas fakultātes Ķirurģijas katedras vadītāju un 1974. gadā par profesoru, 1973. gadā par Latvijas Ķirurgu zinātniskās biedrības priekšsēdētāju.

Miris 1989. gada 28. novembrī Rīgā, apglabāts Rīgas Meža kapos.

Apbalvojumi un pagodinājumi 
 Latvijas PSR Nopelniem bagātais ārsts (1977) 
 Latvijas PSR Valsts prēmija par gremošanas orgānu patoģenēzes aktuālu problēmu izpēti un šo orgānu slimību jaunu diagnostikas un ārstniecības metožu radīšanu un ieviešanu praksē (1977)

Literatūra 
 Gaiļezera slimnīca. Rakstu kopojums 25 gadu jubilejā, sast. Arnis Vīksna. Rīga: 2003. 296 lpp.
 Katram sava zvaigzne. Atmiņu grāmata par profesoru Vili Purmali / sast. A. Vīksna. Rīga 2006. 273 lpp.
 Skaģers A. Vilim Purmalim – 75. Latvijas Ārstu Žurnāls, 2002, 5. nr., 52. lpp.
 Vīksna A. Latvijas ķirurģijas profesori. Rīga: 2010. 141 lpp.

Atsauces 

Latvijas mediķi
Rīgas Meža kapos apbedītie
Latvijas PSR Nopelniem bagātie ārsti
Balvu novadā dzimušie
Eds de Gūjs

Eduards Fransikuss "Eds" de Gūjs (, dzimis ) ir bijušais Nīderlandes futbolists, spēlēja vārtsarga pozīcijā, bijis Nīderlandes futbola izlases dalībnieks.

Savā 20 gadus ilgajā karjerā viņš pārstāvēja Nīderlandes klubus Sparta Rotterdam un Feyenoord, kā arī Anglijas klubus Chelsea un Stoke City. Ar Feyenoord komandu 1993. gadā kļuvis par Eredivisie uzvarētāju, bet ar Chelsea komandu 1998. gadā ieguvis UEFA Kausu ieguvēju kausu un UEFA Superkausu.

Ar Nīderlandes futbola izlasi piedalījies 1994. un 1998. gada FIFA Pasaules kausā, kā arī 1996. un 2000. gada Eiropas čempionātā.

Sasniegumi 
Feyenoord

 Eredivisie: 1992–93
 KNVB beker: 1990–91, 1991–92, 1993–94, 1994–95
 Johan Cruijff Schaal: 1991

Chelsea

 FA kauss: 1999–2000
 Anglijas Līgas kauss: 1997–98
 FA Charity Shield: 2000
 UEFA Kausu ieguvēju kauss: 1997–98
 UEFA Superkauss: 1998

Ārējās saites 

1966. gadā dzimušie
Nīderlandes futbolisti
Nīderlandes izlases futbolisti
Nīderlandes futbola treneri
Roterdamas "Feyenoord" spēlētāji
Chelsea F.C. spēlētāji
Stoke City F.C. spēlētāji
1994. gada FIFA Pasaules kausa spēlētāji
1998. gada FIFA Pasaules kausa spēlētāji
1996. gada Eiropas čempionāta futbolā spēlētāji
2000. gada Eiropas čempionāta futbolā spēlētāji
Futbola vārtsargi
Dienvidholandē dzimušie
Alīreza Fīrūzdža

Alirezs Firuzdža (; dzimis  Bābolā) ir Irānas un Francijas (kopš 2021. gada jūlija) starptautiskais lielmeistars šahā (2018).

Biogrāfija 
Irānas šaha brīnumbērns. Divas reizes uzvarējis Irānas šaha čempionātos (2016, 2019). Irānas šaha izlases sastāvā piedalījies divās Pasaules šaha olimpiādēs (2016, 2018), Pasaules komandu šaha čempionātā (2019), Āzijas valstu komandu šaha čempionātā (2016, 2018, 2018. gadā kļuvis par šī turnīra uzvarētāju komandu vērtējumā), Āzijas valstu komandu ātrā šaha un šaha ātrspēles čempionātā (2018, kļuvis par abo šo turnīru uzvarētāju komandu vērtējumā). 2019. gadā izcīnījis sudraba medaļu Pasaules ātrā šaha čempionātā. 2020. gada februārī uzvarējis Prāgas starptautiskajā šaha turnīrā Prague International Chess Festival - Masters.

Par panākumiem turnīros FIDE 2016. gadā viņam piešķīrusi starptautiskā meistara (IM), bet 2018. gadā - starptautiskā lielmeistara (GM) nosaukumu. Kļuvis par lielmeistaru četrpadsmit gadu vecumā, kas bijis viens no labākajiem sasniegumiem šaha vēsturē.

2019. gada decembrī atteicies pārstāvēt šaha turnīros Irānu, jo valsts ideoloģija aizliegusi viņam spēlēt ar Izraēlas šahistiem. Līdz 2021. gada jūlijam turnīros spēlējis zem FIDE karoga, bet 2021. gada jūlijā kļuvis par Francijas pilsoni.

2021. gada novembrī Rīgā uzvarējis 2021. gada "FIDE Chess.com Grand Swiss" turnīrā un iekļuvis 2022. gada FIDE Pretendentu turnīrā. 2021. gada decembrī Varšavā bijis trešais Pasaules šaha ātrspēles čempionātā. 2022. gada jūlijā Madridē ierindojies 6. vietā Pasaules šaha čempionāta pretendentu turnīrā.

Atsauces

Ārējās saites 

2003. gadā dzimušie
Francijas šahisti
Irānas šahisti
Irānā dzimušie
Elijs Makoists

Elisters Mērdoks Makoists (, dzimis ) ir bijušais Skotijas futbolists un futbola treneris, spēlēja uzbrucēja pozīcijā, bijis Skotijas futbola izlases dalībnieks.

Makoists savu karjeru iesāka St Johnstone komandā. 1981. gadā pievienojies Anglijas komandai Sunderland. Pēc diviem gadiem Makoists atgriezās Skotijā un pievienojās Rangers komandai. Makoista karjera Rangers komandā bija ļoti veiksmīga. Viņš kļuva par kluba visu laiku labāko vārtu guvēju, visos turnīros kopumā gūstot 355 vārtus. Izcīnījis arī deviņus līgas čempionu titulus pēc kārtas, no 1988–89. līdz 1996–97. gada sezonai. Savu karjeru noslēdzis Kilmarnock.

Skotijas futbola izlases sastāvā no 1986. gada līdz 1998. gadam aizvadījis 61 maču un guvis 19 vārtus. Piedalījies 1990. gada FIFA Pasaules kausā, kā arī 1992. un 1996. gada Eiropas čempionātā.

2007. gadā kļuvis par Rangers komandas trenera asistentu, bet 2011. gadā viņš tika apstiprināts jau par galveno treneri. 2015. gadā Makoists un Rangers lauza līgumu.

Sasniegumi

Spēlētāja karjera 
Rangers

 Skotijas Premjerlīga: 1986–87, 1988–89, 1989–90, 1990–91, 1991–92, 1992–93, 1993–94, 1994–95, 1995–96, 1996–97
 Skotijas kauss: 1991–92
 Skotijas Līgas kauss: 1983–84, 1984–85, 1986–87, 1987–88, 1988–89, 1990–91, 1992–93, 1993–94, 1996–97

Individuālie sasniegumi

 Eiropas Zelta zābaks: 1991–92, 1992–93
 Eiropas kausa labākais vārtu guvējs: 1987–88

Trenera karjera 
Rangers

 Skotijas čempionāta ceturtais līmenis: 2012–13
 Skotijas čempionāta trešais līmenis: 2013–14

Ārējās saites 

1962. gadā dzimušie
Skotijas futbolisti
Skotijas izlases futbolisti
Skotijas futbola treneri
Sunderland A.F.C. spēlētāji
Rangers F.C. spēlētāji
1990. gada FIFA Pasaules kausa spēlētāji
1992. gada Eiropas čempionāta futbolā spēlētāji
1996. gada Eiropas čempionāta futbolā spēlētāji
Amins Tabatabaei

Seieds Mohammads Amins Tabatabaei (; dzimis  Teherānā) ir Irānas starptautiskais lielmeistars šahā (2018).

Biogrāfija 
Pārstāvējis Irānu Pasaules un Āzijas jauniešu un junioru šaha čempionātos. 2009. gadā izcīnījis bronzu Pasaules jauniešu šaha čempionātā U8 vecuma grupā. 2014. gadā izcīnījis Āzijas jauniešu šaha čempiona titulu un Pasaules jauniešu vicečempiona titulu U14 vecuma grupās. Trīs reizes pārstāvējis Irānu Pasaules komandu šaha čempionātos U16 vecuma grupā, kurās komandu vērtējumā izcīnījis zelta (2015) un 2 bronzas (2014, 2017) medaļas, bet individuālajā vērtējumā izcīnījis 2 zelta (2014, 2015) un sudraba (2017) medaļas.

2018. gadā izcīnījis otro vietu Āzijas individuālajā šaha čempionātā. Divas reizes piedalījies FIDE Pasaules kausa izcīņā pēc izslēgšanas sistēmas (2019, 2021). Labāko rezultātu sasniedzis 2019. gada Pasaules kausā, kad aizkļuvis līdz ceturtdaļfinālam, kurā piekāpies Krievijas lielmeistaram Vladimiram Fedosejevam.

2021. gada novembrī Rīgā ierindojies 51. vietā 2021. gada "FIDE Chess.com Grand Swiss" turnīrā.

Par panākumiem turnīros FIDE 2015. gadā viņam piešķīrusi starptautiskā meistara (IM),  bet 2018. gadā - starptautiskā lielmeistara (GM) nosaukumu.

Atsauces

Ārējās saites 

2001. gadā dzimušie
Irānas šahisti
Šampūns

Šampūns ir matu kopšanas līdzeklis, parasti viskoza šķidruma veidā, ko izmanto matu tīrīšanai. Retāk šampūns ir pieejams tāfelītes veidā, piemēram, ziepju gabaliņos. Šampūnu lieto, uzklājot to mitros matos, iemasējot līdzekli galvas ādā un pēc tam izskalojot. Daži lietotāji var sekot mazgāšanai ar šampūnu, izmantojot matu kondicionieri.

Tipisks šampūna lietošanas iemesls ir novērst nevēlamu sebuma uzkrāšanos matos, neizraisot tos tik daudz, lai padarītu matus nevaldāmus. Šampūns parasti tiek izgatavots, apvienojot virsmaktīvo vielu, visbiežāk nātrija laurilsulfātu vai nātrija laureta sulfātu, ar virsmaktīvo vielu, visbiežāk kokamidopropilbetainu ūdenī. Sulfāta sastāvdaļa darbojas kā virsmaktīvā viela, būtībā īpaši izturīgas ziepes, kas atvieglo eļļas un tauku aizturēšanu.

Speciālie šampūni tiek tirgoti cilvēkiem ar blaugznām, krāsotiem matiem, lipekļa vai kviešu alerģijām, [kāpēc?] Interese par bioloģiska produkta lietošanu, zīdaiņiem un maziem bērniem ("zīdaiņu šampūns" ir mazāk kairinošs). Ir arī šampūni, kas paredzēti dzīvniekiem, kas var saturēt insekticīdus vai citus medikamentus ādas slimību vai parazītu, piemēram, blusu, invāzijas ārstēšanai.
Gērijs Makalisters

Gērijs Makalisters (, dzimis ) ir Skotijas futbola treneris un bijušais futbolists, spēlēja pussarga pozīcijā, bijis Skotijas futbola izlases dalībnieks. Kopš 2018. gada Makalisters ir Skotijas Premjerlīgas kluba Rangers trenera asistents.

Savu karjeru Makalisters sāka savas dzimtās pilsētas klubā Motherwell. 20 gadu vecumā pārcēlies uz Anglijas klubu Leicester City. Vēlāk pievienojies Leeds United komandai, kur viņš 1991–92. gada sezonā ieguva Anglijas Pirmās divīzijas čempionu titulu. Makalisters arī ir spēlējis Anglijas Premjerlīgas komandās Coventry City, kur viņš palīdzēja komandai noturēties augstākajā līgā, un Liverpool, kur viņš 36 gadu vecumā izcīnīja FA kausu, Anglijas Līgas kausu un UEFA kausu.

Deviņus gadus pārstāvējis Skotijas futbola izlasi. Četrus gadus bijis arī izlases kapteinis. Piedalījies 1990. gada FIFA Pasaules kausā, kā arī 1992. un 1996. gada Eiropas čempionātā.

No 2002. līdz 2004. gadam bijis Coventry City spēlējošais treneri. 2008. gadā vadījis Leeds United komandu, bet 2011. gadā uz brīdi bijis Premjerlīgas komandas Aston Villa treneri. 2018. gadā Makalisters kļuva par Stīvena Džerarda asistentu Skotijas klubā Rangers.

Sasniegumi

Spēlētāja karjera 
Motherwell

 Skotijas Pirmā divīzija: 1984–85

Leeds United

 Anglijas Pirmā divīzija: 1991–92
 FA Charity Shield: 1992

Liverpool

 FA kauss: 2000–01
 Anglijas Līgas kauss: 2000–01
 FA Charity Shield: 2001
 UEFA kauss: 2000–01
 UEFA Superkauss: 2001

Ārējās saites 

1964. gadā dzimušie
Skotijas futbolisti
Skotijas izlases futbolisti
Skotijas futbola treneri
Leicester City F.C. spēlētāji
Leeds United F.C. spēlētāji
Liverpool FC spēlētāji
1990. gada FIFA Pasaules kausa spēlētāji
1992. gada Eiropas čempionāta futbolā spēlētāji
1996. gada Eiropas čempionāta futbolā spēlētāji
Stefāns Šapuizā

Stefāns Šapuizā (, dzimis ) ir bijušais Šveices futbolists, spēlēja uzbrucēja pozīcijā, bijis Šveices futbola izlases dalībnieks.

Savas karjeras laikā pārstāvējis vairākus Šveices un Vācijas klubus. Vislabāk pazīstams no laika Borussia Dortmund, kurā viņš spēlēja no 1991. līdz 1999. gadam. 1995. un 1996. gadā kļuvis par Vācijas Bundeslīgas čempionu, bet 1997. gadā izcīnījis UEFA Čempionu līgas trofeju.

Ar Šveices futbola izlasi piedalījies 1994. gada FIFA Pasaules kausā, kā arī 1996. un 2004. gada Eiropas čempionātā.

Sasniegumi 
Borussia Dortmund

 Vācijas Bundeslīga: 1994–95, 1995–96
 DFB Supercup: 1995, 1996
 UEFA Čempionu līga: 1996–97
 Starpkontinentālais kauss: 1997

Grasshoppers

 Šveices Superlīga: 2000–01

Individuālie sasniegumi

 Šveices Superlīgas labākais vārtu guvējs: 2000–01, 2003–04

Ārējās saites 

1969. gadā dzimušie
Vo kantonā dzimušie
Šveices futbolisti
Šveices izlases futbolisti
Dortmundes "Borussia" spēlētāji
Grasshopper Club Zürich spēlētāji
BSC Young Boys spēlētāji
1994. gada FIFA Pasaules kausa spēlētāji
1996. gada Eiropas čempionāta futbolā spēlētāji
2004. gada Eiropas čempionāta futbolā spēlētāji
Baltā kāpa (Saulkrasti)

Baltā kāpa ir stāvkrasts Saulkrastos, kas izveidojies Litorīnas jūras pastāvēšanas beigu stadijā, pirms aptuveni 4-5 tūkstošiem gadu atpakaļ, tas atrodas Inčupes labajā krastā pie upes ietekas jūrā. 17. gs. līdz 19. gs. Saulkrastu dienvidu daļā tika izcirsti meži kā rezultātā smiltis pārvietojās un vēja ietekmē tika sapūstas lielākos uzkalnos, tādā veidā izveidojot paaugstinātu Baltās kāpas virspusi. 2018. gadā kāpa daļēji sabruka Inčupes sānerozijas un jūras erozijas rezultātā. Gar Balto kāpu ir Saulrieta taka, kas ir 3,6 km gara taka un tā stiepjas gar piekrasti no Baltās kāpas līdz Saules tiltam.

Ģeoloģija 
Baltās kāpas smilšakmens iezis ir veidojies pirms aptuveni 405–350 miljoniem gadu.

Atsauces 

Aizsargājamie dabas objekti
Saulkrasti
Maiji

Maiji ir etnolingvistiska Amerikas pamatiedzīvotāju grupa, kas pārsvarā dzīvo Vidusamerikā. Seno maiju civilizāciju veidoja šīs grupas pārstāvji, un mūsdienu maiji ir cēlušies no cilvēkiem, kuri dzīvoja šajā vēsturiskajā civilizācijā. Mūsdienās maiji apdzīvo Meksikas dienvidus, Gvatemalu, Belizu, Salvadoru un Hondurasu. "Maiji" ir mūsdienīgs kolektīvs apzīmējums šī reģiona tautām, tomēr paši pamatiedzīvotāji šo terminu vēsturiski neizmantoja. Maiji kā tauta bija ļoti sašķelti un starp dažādām maiju tautas populācijām, sabiedrībām un etniskajām grupām nebija kopīgas identitātes vai politiskās vienotības izjūtas, jo tām katrai bija savas īpašās tradīcijas, kā arī kultūras un vēsturiskā identitāte. Maiji cēla arī pilsētas, kuru atliekas lielos daudzumos ir atrodamas viņu apdzīvotā reģiona valstīs, kā Belizā. Mūsdienās lielākā daļa maiju runā angliski vai spāniski, taču liela daļa maiju runā arī kādā no savstarpēji radniecīgajām maiju valodām. Daļa maiju prot arī Belizas kreolu valodu, kas ir uz angļu valodas bāzes koloniju laikā radusies kreoliskā valoda.

Indiāņi
Žoslēns Anglomā

Žoslēns Anglomā (, dzimis ) ir Francijas futbola treneris un bijušais futbolists, spēlēja labās malas aizsarga pozīcijā. Kopš 2017. gada Anglomā ir Gvadelupas futbola izlases galvenais treneris.

Savas karjeras laikā pārstāvējis Francijas, Itālijas, Spānijas un Gvadelupas klubus. Kopā ar Marseille komandu 1991–92. gada sezonā uzvarējis Division 1 turnīrā un 1992–93. gada sezonā UEFA Čempionu līgā. Bijis arī Spānijas čempions ar Valencia.

Ar Francijas futbola izlasi piedalījies 1992. un 1996. gada Eiropas čempionātā.

Sasniegumi 
Marseille

 DIvision 1: 1991–92
 UEFA Čempionu līga: 1992–93

Valencia

 La Liga: 2001–02
 Copa del Rey: 1998–99
 Supercopa de España: 1999
 UEFA Intertoto kauss: 1998

Ārējās saites 

1965. gadā dzimušie
Francijas futbolisti
Francijas izlases futbolisti
Gvadelupas futbolisti
Gvadelupas izlases futbolisti
Francijas futbola treneri
Stade Rennais F.C. spēlētāji
LOSC Lille spēlētāji
Parīzes "Saint-Germain" spēlētāji
Marseļas "Olympique" spēlētāji
Torino F.C. spēlētāji
Milānas "Internazionale" spēlētāji
Valencia CF spēlētāji
1992. gada Eiropas čempionāta futbolā spēlētāji
1996. gada Eiropas čempionāta futbolā spēlētāji
Miodrags Belodediči

Miodrags Belodediči (, dzimis ) ir bijušais Rumānijas futbolists, spēlēja libero pozīcijā, bijis Rumānijas futbola izlases dalībnieks.

Savu karjeru sācis 19 gadu vecumā Steaua București komandā. Piecas reizes kļuvis par Rumānijas čempionu un 1986. gadā izcīnījis Eiropas kausa trofeju. 1991. gadā ar Red Star Belgrade komandu Belodediči izcīnīja savu otro Eiropas kausa trofeju. Vēlāk pārstāvējis arī Spānijas un Meksikas klubus.

Ar Rumānijas futbola izlasi piedalījies 1994. gada FIFA Pasaules kausā, kā arī 1996. un 2000. gada Eiropas čempionātā.

Sasniegumi 
Steaua București

 DIvizia A: 1984–85, 1985–86, 1986–87, 1987–88, 1988–89, 2000–01
 Rumānijas kauss: 1984–85, 1986–87, 1987–88, 1988–89, 1998–99
 Eiropas kauss: 1985–86
 UEFA Superkauss: 1986

Red Star Belgrade

 Dienvidslāvijas Pirmā līga: 1989–90, 1990–91, 1991–92
 Dienvidslāvijas kauss: 1989–90
 Eiropas kauss: 1990–91
 Starpkontinentālais kauss: 1991

Ārējās saites 

1964. gadā dzimušie
Karašas-Severinas žudecā dzimušie
Rumānijas futbolisti
Rumānijas izlases futbolisti
Valencia CF spēlētāji
Real Valladolid spēlētāji
Villarreal CF spēlētāji
1994. gada FIFA Pasaules kausa spēlētāji
1996. gada Eiropas čempionāta futbolā spēlētāji
2000. gada Eiropas čempionāta futbolā spēlētāji
Zobu implants

Zobu implants (pazīstams arī kā endosālais implants) ir ķirurģiska sastāvdaļa, kas saskaras ar žokļa vai galvaskausa kaulu, lai atbalstītu zobu protēzi, piemēram, kroni, tiltu, protēzi vai sejas protēzi, vai darbotos kā ortodontiskais enkurs. Mūsdienu zobu implantu pamatā ir bioloģisks process, ko sauc par osseointegrāciju, kurā tādi materiāli kā titāns vai cirkonijs veido ciešu saiti ar kaulu. Implanta stiprinājumu vispirms ievieto tā, lai tas varētu osseointegrēties, pēc tam tiek pievienota zobu protēze. Osteointegrācijai ir nepieciešams mainīgs dziedināšanas laiks, pirms implantam tiek piestiprināta zobu protēze (zobs, tilts vai protēze), vai arī tiek ievietota abatmenta, kas noturēs zobu protēzi/kroni.

Implantu panākumi vai neveiksme ir atkarīgi no ārstējošās personas veselības, medikamentiem, kas ietekmē osteointegrācijas iespējas, un mutes audu veselības. Tiek novērtēts arī slodzes apjoms, kas tiks uzlikts implantam un armatūrai normālas darbības laikā. Implantu novietojuma un skaita plānošana ir atslēga protēzes ilgtermiņa veselībai, jo košļāšanas laikā radītie biomehāniskie spēki var būt nozīmīgi. Implantu novietojumu nosaka blakus esošo zobu novietojums un leņķis, laboratorijas simulācijas vai datortomogrāfija ar CAD/CAM simulācijām un ķirurģiskās vadotnes, ko sauc par stentiem. Osteointegrēto zobu implantu ilgtermiņa panākumu priekšnoteikumi ir veseli kauli un smaganas. Tā kā abi var atrofēties pēc zoba ekstrakcijas, dažreiz ir nepieciešamas pirmsprotezēšanas procedūras, piemēram, sinusa pacelšana vai smaganu transplantācija, lai atjaunotu ideālu kaulu un smaganu.

Galīgā protēze var būt gan salabota, kad cilvēks nevar izņemt protēzi vai zobus no mutes, gan izņemums, kur var izņemt protēzi. Katrā gadījumā implanta stiprinājumam ir piestiprināts abatments. Vietās, kur protēze ir fiksēta, kronis, tilts vai protēze tiek piestiprināta pie abatmenta vai nu ar atsperes skrūvēm, vai ar zobu cementu. Ja protēze ir noņemama, protēzē tiek ievietots atbilstošs adapteris, lai abas daļas varētu nostiprināt kopā.

Ar implantu terapiju saistītie riski un komplikācijas ir sadalītas tādos, kas rodas operācijas laikā (piemēram, pārmērīga asiņošana vai nervu traumas), tajos, kas rodas pirmajos sešos mēnešos (piemēram, infekcija un kaulu integrācijas nespēja) un tajos, kas rodas ilgstoši ( piemēram, periimplantīts un mehāniskas kļūmes). Veselu audu klātbūtnē labi integrētam implantam ar atbilstošām biomehāniskām slodzēm var būt 5 gadu plus izdzīvošanas rādītāji no 93 līdz 98 procentiem un 10 līdz 15 gadu mūža ilgums protēžu zobiem. Ilgtermiņa pētījumi liecina, ka 16 līdz 20 gadu panākumi (implanti izdzīvo bez komplikācijām vai pārskatīšanas) ir no 52% līdz 76%, un komplikācijas rodas līdz 48% gadījumu.
Dmitrijs Harins

Dmitrijs Harins (, dzimis ) ir Krievijas futbola treneris un bijušais futbolists, spēlēja vārtsarga pozīcijā, bijis PSRS, NVS un Krievijas futbola izlases dalībnieks.

Savu karjeru iesācis Maskavas komandās Torpedo Moscow, Dynamo Moscow un CSKA Moscow. 1992. gadā Harins pievienojās Anglijas Premjerlīgas komandai Chelsea, kur spēlēja līdz 1999. gadam. Ar Chelsea komandu ieguvis FA kausu, UEFA Kausu ieguvēju kausu un UEFA Superkausu.

Ar PSRS futbola izlasi ieguvis zelta medaļas 1988. gada vasaras olimpiskās spēlēs. NVS futbola izlasi pārstāvējis 1992. gada Eiropas čempionātā, bet Krieviju 1994. gada FIFA Pasaules kausā un 1996. gada Eiropas čempionātā.

Sasniegumi 
Chelsea

 FA kauss: 1996–97
 Anglijas Līgas kauss: 1997–98
 UEFA Kausu ieguvēju kauss: 1997–98
 UEFA Superkauss: 1998

Celtic

 Skotijas Līgas kauss: 2000–01

PSRS

 Vasaras olimpiskās spēles zelta medaļa: 1988

Ārējās saites 

1968. gadā dzimušie
PSRS futbolisti
PSRS izlases futbolisti
Krievijas futbolisti
Krievijas izlases futbolisti
Krievijas futbola treneri
PFC CSKA Moscow spēlētāji
Chelsea F.C. spēlētāji
Celtic F.C. spēlētāji
1992. gada Eiropas čempionāta futbolā spēlētāji
1994. gada FIFA Pasaules kausa spēlētāji
1996. gada Eiropas čempionāta futbolā spēlētāji
1988. gada vasaras olimpisko spēļu dalībnieki
Maskavā dzimušie
Futbola vārtsargi
Jurijs Ņikiforovs

Jurijs Ņikiforovs (, dzimis ) ir Krievijas futbola treneris un bijušais futbolists, spēlēja aizsarga pozīcijā, bijis NVS, Ukrainas un Krievijas futbola izlases dalībnieks.

Savu karjeru iesācis Ukrainā. 1993. gadā Ņikiforovs pārcēlās uz Krievijas komandu Spartak Moscow. Tur viņš trīs reizes izcīnīja Krievijas čempionu titulu. Vēlāk spēlējis Spānijas komandā Sporting Gijón, Nīderlandes komandās PSV Eindhoven un RKC Waalwijk, Japānas komandā Urawa Red Diamonds. Ar PSV komandu divas reizes izcīnījis Eredivisie titulus.

Ar Krievijas futbola izlasi piedalījies 1994. un 2002. gada FIFA Pasaules kausā, kā arī 1996. gada Eiropas čempionātā.

Sasniegumi 
Chornomorets Odesa

 Ukrainas kauss: 1992

Spartak Moscow

 Krievijas Premjerlīga: 1993, 1994, 1996
 Krievijas kauss: 1994

PSV Eindhoven

 Eredivisie: 1999–2000, 2000–01
 Johan Cruijff Schaal: 1998, 2000, 2001

Ārējās saites 

1970. gadā dzimušie
Ukrainas futbolisti
Ukrainas izlases futbolisti
Krievijas futbolisti
Krievijas izlases futbolisti
Krievijas futbola treneri
FK Spartak Maskava spēlētāji
Hihonas "Sporting" spēlētāji
PSV Eindhoven spēlētāji
1994. gada FIFA Pasaules kausa spēlētāji
1996. gada Eiropas čempionāta futbolā spēlētāji
2002. gada FIFA Pasaules kausa spēlētāji
Odesā dzimušie
Magdalēna Pītersa

Magdalēna Pītersa (pirms 1560. gada – pēc 1592. gada) bija holandiešu renesanses gleznotāja.

Viņa dzimusi Hārlemā kā stikla gleznotāja Pītera Adriaenša meita, un 1577. gadā viņa apprecējās ar gleznotāju Pīteru Pītersu. 1585. gadā pāris pārcēlās uz Amsterdamu, kur vēlāk 1592. gadā tika kristīts viņu dēls Pīters Pīterss II. Viņa ir pazīstama ar tirgus ainām.

Viņa nomira Amsterdamā.

Nīderlandes gleznotāji
Renesanses gleznotāji
Štefans Kuncs

Štefans Kuncs (, dzimis ) ir Vācijas futbola treneris un bijušais futbolists, spēlējis uzbrucēja pozīcijā, bijis Vācijas futbola izlases dalībnieks. Kopš 2021. gada Kuncs ir Turcijas futbola izlases galvenais treneris.

Pārstāvējis komandas Vācijā un Turcijā. Vislabāk pazīstams no laika VfL Bochum 1. FC Kaiserslautern komandā. 1986. un 1994. gadā bijis Vācijas Bundeslīgas labākais vārtu guvējs. 1991. gadā ar Kaiserslautern komandu uzvarējis Bundeslīgā.

Ar Vācijas futbola izlasi piedalījies 1994. gada FIFA Pasaules kausā un 1996. gada Eiropas čempionātā. 1996. gadā kļuvis par Eiropas čempionu.

Pēc spēlētāja karjeras beigām kļuvis par treneri. Vadījis vairākas komandas Vācijā. 2017. un 2021. gadā, Kunca vadībā, Vācijas U21 izlase kļuva par UEFA Eiropas U-21 čempionāta uzvarētājiem. 2021. gadā Kuncs tika apstiprināts par Turcijas futbola izlases galveno treneri.

Sasniegumi

Spēlētāja karjera 
Kaiserslautern

 Vācijas Bundeslīga: 1989–90
 DFB Pokal: 1989–90
 DFL Supercup: 1991

Vācija

 Eiropas čempionāts: 1996

Trenera karjera 
Vācijas U21 izlase

 UEFA Eiropas U-21 čempionāts: 2017, 2021

Atsauces

Ārējās saites 

1962. gadā dzimušie
Vācijas futbolisti
Vācijas izlases futbolisti
Vācijas futbola treneri
Stambulas "Beşiktaş" spēlētāji
1994. gada FIFA Pasaules kausa spēlētāji
1996. gada Eiropas čempionāta futbolā spēlētāji
Turcijas futbola izlases treneri
Zārā dzimušie
Mārupe (Rīga)

Mārupe ir Bieriņu apkaimes daļa Pārdaugavā pie Rīgas robežas, līdzās Mārupei. 

Izveidojies 20. gadsimta sākumā uz bijušās Bieriņu muižas (vācu: Lindenruh) zemes Mārupītes krastos.

Bieriņi
Guntis Cimiņš

Guntis Cimiņš (dzimis 1973. gada 14. augustā, Rīgā, Latvijā) ir latviešu diriģents un producents.

Guntis Cimiņš ir vokālās un koru mūzikas producents, ik gadu organizējot daudzus mūzikas projektus Latvijā un ārvalstīs. Veidojis jaunas vokālās mūzikas programmas, producējis jaunus skaņdarbus un ierakstus, sadarbojies ar ievērojamiem komponistiem un daudziem izciliem mūziķiem. Guntis Cimiņš darbojas Latvijas koru nozares konsultatīvajā padomē.

Guntis Cimiņš īstenojis daudzus Latvijas vokālās mūzikas attīstībai nozīmīgus starptautiskus notikumus, producējis izcilu mākslinieku koncertus, piem., The Real Group, The Swingles, VOCES8, Postyr, Solala, Gentlemen Singers, Didgori u.c.

Guntis Cimiņš realizējis vairākus starptautisku sadarbību projektus, popularizējot Latvijas koru un vokālo mūziku ārvalstīs, organizējis Latvijas pārstāvniecības starptautiskos konkursos un festivālos Maltā, Īrijā, Austrijā, Polijā, Francijā, Itālijā, Šrilankā u.c., rīkojis ārvalstu koru un vokālo grupu koncertus un meistarklases Latvijā.

Guntis Cimiņš veidojis jaunus vokālās mūzikas projektus, izglītības programmas un meistarklases veicinot Latvijas vokālās un koru nozares izaugsmi un attīstību. Producējis vokālās mūzikas ierakstus un sadarbojies ar Latvijas labākajiem koriem un vokāliem ansambļiem — Kamēr..., Latvian Voices, Balsis, Sola, Austrums, Logos, Blagovest, Framest, Rīgas projektu koris, Insomnia u.c. 

Guntis Cimiņš strādājis kā diriģents un mākslinieciskais vadītājs vairākiem Latvijas koriem un vokāliem ansambļiem, veidojis daudzu skaņdarbu aranžējumus koriem un ansambļiem, bijis arī vairāku profesionālu koru dziedātājs, daudzu starptautisku mūzikas projektu dalībnieks, piem., Europa Chor Academie Vācijā, Francijā, Grieķijā, ASV, A.Šēnberga opera "Mozus un Ārons" Grācas operā Austrijā u.c. 

Guntis Cimiņš veidojis izglītības programmas sadarbībā ar starptautiski atzītiem pasniedzējiem un diriģentiem, vada nodibinājumu Sing Latvia, strādā ar kori "Mūza" un ir starptautiskā Rīgas A Cappella festivāla izveidotājs un rīkotājs.

Atsauces

Ārējās saites 

Latviešu diriģenti
Focus Features

Focus Features LLC ir ASV filmu ražošanas un izplatīšanas uzņēmums, kas pieder kompānijai Comcast, un ir Universal Pictures meitas uzņēmums. Focus Features ASV un citās pasaules valstīs izplata neatkarīgas un ārvalstu filmas .

2018. gada novembrī laikraksts The Hollywood Reporter nosauca uzņēmumu Focus Features par gada panākumiem bagātāko izplatītāju pēc dokumentālās filmas Won't You Be My Neighbor? un Spaika Lī filmas "Melnais KKKlanmens" panākumiem. Studijas līdz šim veiksmīgākā filma ir "Dauntonas abatija" (Downton Abbey), kuras pasaules kases ienākumi ir  ASV dolāru.

Vēsture 
Uzņēmums Focus Features izveidots 2002. gadā apvienojoties uzņēmumiem USA Films, Universal Focus un Good Machine. USA Films 1999. gadā izveidoja Berijs Dillers, kad viņš no Seagram iegādājās October Films un Gramercy Pictures un tās apvienoja. 2004. gada martā Focus Features atkārtoti ieviesa Rogue Pictures kā žanra etiķeti. 2014. gadā FilmDistrict apvienoja ar Focus un to pārveidēvēja par  High Top Releasing. 2015. gada maijā Gramercy Pictures atkārtoti ieviesa Focus kā žanra etiķeti asa sižeta, zinātniskās fantastikas un šausmu filmām.

2016. gada februārī Focus apvienojās ar Universal Pictures International kā daļa no jaunās kompānijas stratēģijas, lai "saskaņotu speciālo filmu iegādi un ražošanu globālajā tirgū".

2017. gada aprīlī Vine Alternative Investments no Focus Features iegādājās Rogue Films filmu bibliotēku līdz 2008. gadam.

Focus World 
2011. gada augustā uzņēmums Focus Features atklāja Focus World — izdevniecību, kas koncentrējas uz pasūtījuma video tirgu ar sākotnējiem plāniem izplatīt 15 filmas gadā, izlaižot vienu filmu mēnesī.

Atsauces

Ārējās saites 
 
 

ASV kinostudijas
Leonels Vambā

Leonels Vambā Džufo (; dzimis ) ir Kamerūnas futbolists, spēlē uzbrucēja pozīcijā. Kopš 2021. gada pārstāv Latvijas Virslīgas klubu Jūrmalas "Spartaks".

2021. gada sezonā Vambā ar 14 vārtiem kļuva par Virslīgas labāko vārtu guvēju. 

Vambā ir spēlējis Kamerūnas U17 izlasē, tās sastāvā 2019. gadā kļuvis par Āfrikas U17 kausa ieguvēju.

Atsauces

Ārējās saites 

2002. gadā dzimušie
Kamerūnas futbolisti
FK Spartaks Jūrmala spēlētāji
Muca

Muca ir aptuveni cilindriska, samērā liela tvertne ar platāku vidu un vāku. Tradicionāli mucas izgatavo no liektiem koka dēlīšiem, ko savelk ar metāla stīpām. Mūsdienu koka mucas vīna darīšanai ir izgatavotas no franču parastā ozola (Quercus robur), baltā ozola (Quercus petraea) vai Amerikas baltā ozola (Quercus alba), un parasti tām ir standarta izmēri:

 "Bordo tipa" 225 litri, 
 "Burgundijas tipa" 228 litri un 
 "Konjaka tips" 300 litri.

Mūsdienās mucas izgatavo arī no alumīnija, nerūsējošā tērauda un dažāda veida plastmasas, piemēram, HDPE.

Persona, kas taisa mucas, tiek saukta par mucinieku (izgatavo arī spaiņus, toverus, kuļmucas un citus koka traukus).

Mucām ir dažādi pielietojumi, galvenokārt šķidrumu, piemēram, ūdens, eļļas un alkoholisko dzērienu, uzglabāšana. Mucas izmanto arī alkoholisko dzērienu, kā vīns, konjaks, armanjaks, šerijs, portvīns, viskijs un alus, nogatavināšanai. Citas preces, kas kādreiz glabātas koka mucās, ir šaujampulveris, gaļa, zivis, krāsa, medus, naglas un tauki.

Agrīnās mucas saistīja ar koka stīpām, bet 19. gadsimtā tās pakāpeniski nomainīja pret metāla stīpām, kas bija stiprākas, izturīgākas un aizņēma mazāk vietas. 

Muca ir izmantota arī kā standarta mēra izmērs, kas attiecas uz noteiktas preces ietilpību vai svaru. Piemēram, Apvienotajā Karalistē alus muca attiecas uz apmēram 160 litru daudzumu. Vīns tika piegādāts 119 litru mucās. Barels ( — muca), kas definēts kā 42 ASV galoni, joprojām tiek izmantots kā naftas tilpuma mērs, lai gan nafta vairs netiek piegādāta mucās.

Atsauces 

Trauki
Larss Olsens

Larss Kristians Olsens (, dzimis ) ir Dānijas futbola treneris un bijušais futbolists, spēlēja centra aizsarga pozīcijā, bijis Dānijas futbola izlases dalībnieks.

Savas spēlētāja karjeras laikā pārstāvējis klubus Dānijā, Turcijā, Beļģijā un Šveicē. Ar Brøndby IF komandu sešas reizes kļuvis par Dānijas čempionu. 1988. gadā ieguvis Dānijas gada labākā spēlētāja balvu.

Piedalījies 84 mačos ar Dānijas futbola izlasi no 1986. līdz 1996. gadam. Bija izlases kapteinis 1992. gada Eiropas čempionātā, kurā Dānijas izcīnīja pirmo vietu. Piedalījies arī 1988. un 1996. gada Eiropas čempionātā.

Pēc spēlētāja karjeras beigām kļuvis par treneri. Strādājis Dānijas klubos Brøndby IF, Randers, Odense Boldklub un Esbjerg. No 2011. gada līdz 2019. gadam bijis Fēru Salu futbola izlases galvenais treneris.

Sasniegumi

Spēlētāja karjera 
Brøndby IF

 Dānijas Pirmā divīzija/Dānijas Superlīga: 1985, 1987, 1988, 1990, 1991, 1995–96
 Dānijas kauss: 1988–89

Trabzonspor

 Turcijas kauss: 1991–92

Dānija

 Eiropas čempionāts: 1992.

Individuālie sasniegumi

 Dānijas gada futbolists: 1988

Trenera karjera 
Randers

 Dānijas kauss: 2005–06

Ārējās saites 

1961. gadā dzimušie
Dānijas futbolisti
Dānijas izlases futbolisti
Dānijas futbola treneri
Trabzonspor spēlētāji
FC Basel spēlētāji
1988. gada Eiropas čempionāta futbolā spēlētāji
1992. gada Eiropas čempionāta futbolā spēlētāji
1996. gada Eiropas čempionāta futbolā spēlētāji
Fēru Salu futbola izlases treneri
Galvaspilsētas reģionā (Dānija) dzimušie
Miroslavs Blaževičs

Miroslavs Blaževičs (, dzimis ) ir bijušais Horvātijas futbolists un futbola treneris, spēlēja pussarga pozīcijā.

Savas spēlētāja karjeras laikā pārstāvējis komandas Dienvidslāvijā un Šveicē.

Pēc spēlētāja karjeras beigām kļuvis par treneri. Savu trenera karjeru iesācis Šveicē. Vadījis Šveices, Horvātijas, Irānas un Bosnijas un Hercegovinas futbola izlasi. Vairākreiz veiksmīgi trenējis Dinamo Zagreb komandu.

Sasniegumi

Spēlētāja karjera 
Lokomotiva Zagreb

 Dienvidslāvijas Otrā līga: 1955–56

Sarajevo

 Dienvidslāvijas Otrā līga: 1957–58

Sion

 Šveices kauss: 1965

Trenera karjera 
Sion

 Šveices kauss: 1974

Dinamo Zagreb

 Dienvidslāvijas Pirmā līga: 1981–82
 Dienvidslāvijas kauss: 1982–83
 Horvātijas Pirmā līga: 1992–93, 2002–03
 Horvātijas kauss: 1993–94
 Horvātijas Superkauss: 2002

Grasshopper

 Šveices Superlīga: 1983–84

Hajduk Split

 Horvātijas Superkauss: 2005

Ārējās saites 

1935. gadā dzimušie
Dienvidslāvijas futbolisti
Horvātijas futbola treneri
Zagrebas "Dinamo" spēlētāji
FC Sion spēlētāji
Horvātijas futbola izlases treneri
Irānas futbola izlases treneri
Šveices futbola izlases treneri
Bosnijas un Hercegovinas futbola izlases treneri
1996. gada Eiropas čempionāta futbolā treneri
1998. gada FIFA Pasaules kausa treneri
Dadzis (žurnāls)

"Dadzis" bija latviešu humora un satīras žurnāls, kas tika izdots Latvijas PSR no 1957. gada janvāra. Žurnāls turpināja iznākt arī pēc Latvijas neatkarības atjaunošanas līdz pat 1995. gadam. Pēc desmit gadu pārtraukuma žurnāla izdošana tika atjaunota 2005. gada 5. oktobrī un tas turpināja iznākt līdz 2009. gada 9. februārim.

Žurnāls tika izdots krāsainā formātā, tā apjoms bija 16 lappuses, tas iznāca divas reizes mēnesī. Žurnāls ātri kļuva populārs, 1963. gadā žurnāla tirāža sasniedza 65 000 eksemplāru un vēlāk tirāža pat palielinājās līdz 128 000. Žurnālā tika publicēti humoristiski un satīriski raksti un karikatūras. Pazīstamais dāņu karikatūrists Herlufs Bidstrups atzinīgi izteicies, ka "Dadzis" tolaik bijis vislabāk ilustrētais humora žurnāls Eiropā. Tajā parādījās daudzu latviešu mākslinieku zīmētās karikatūras, savus darbus publicēja tādi mākslinieki, kā Romāns Tilbergs, Gunārs Vīndedzis, Gunārs Bērziņš, Uģis Mežavilks, Edgars Ozoliņš, Gunārs Cilītis, Ēriks Ošs, Imants Melgailis, Agris Liepiņš, Ludmila un Jūlija Bulikinas. 2008. gadā, jau vairākus gadus pēc žurnāla darbības izbeigšanas, šo autoru darbi tika parādīti izstādē Rīgas Dekoratīvās mākslas un dizaina muzejā.

Žurnālā darbojušies tādi literāti, kā Valdis Artavs, Dagnija Zigmonte, Laimonis Kamara, Andris Kolbergs, Vladimirs Mihailovs, Zigmunds Skujiņš un daudzi citi.

Atsauces 

Latvijā izdotie žurnāli
Bijušie Latvijā izdotie žurnāli
Bora Milutinovičs

Velibors "Bora" Milutinovičs (, dzimis ) ir bijušais Serbijas futbolists un futbola treneris, spēlēja pussarga pozīcijā.

Kā spēlētājs pārstāvējis klubus Serbijā, Šveicē, Francijā un Meksikā. Vēlāk uzsācis trenera karjeru. Milutinovičs un Brazīlijas treneris Karlušs Albertu Parreira ir vienīgie treneri, kuri komandu vadījuši piecos FIFA Pasaules kausos. Milutinovičs ir vienīgais, kurš to paveicis ar piecām dažādām komandām: Meksiku (1986), Kostariku (1990), ASV (1994), Nigēriju (1998) un Ķīnu (2002). Savas karjeras laikā vadījis astoņas nacionālās izlases.

Sasniegumi

Spēlētāja karjera 
UNAM

 Copa MX: 1974–75
 Campeón de Campeones: 1975

Trenera karjera 
Pumas UNAM

 Liga MX: 1980–81
 CONCACAF Čempionu kauss: 1980
 Copa Interamericana: 1981

ASV

 CONCACAF Zelta kauss: 1991

Meksika

 CONCACAF Zelta kauss: 1996

Ārējās saites 

1944. gadā dzimušie
Dienvidslāvijas futbolisti
Serbijas futbola treneri
AS Monaco FC spēlētāji
OGC Nice spēlētāji
Meksikas futbola izlases treneri
Kostarikas futbola izlases treneri
ASV futbola izlases treneri
Nigērijas futbola izlases treneri
Ķīnas futbola izlases treneri
Hondurasas futbola izlases treneri
Jamaikas futbola izlases treneri
Irākas futbola izlases treneri
1986. gada FIFA Pasaules kausa treneri
1990. gada FIFA Pasaules kausa treneri
1994. gada FIFA Pasaules kausa treneri
1998. gada FIFA Pasaules kausa treneri
2002. gada FIFA Pasaules kausa treneri
Florins Redučioju

Florins Valeriu Redučioju (, dzimis ) ir bijušais Rumānijas futbolists, spēlēja uzbrucēja pozīcijā, bijis Rumānijas futbola izlases dalībnieks.

Savas karjeras laikā pārstāvējis tādus klubus kā Dinamo București, AC Milan, Brescia, West Ham United, Espanyol, VfB Stuttgart un AS Monaco. 1994. gadā ar AC Milan komandu uzvarējis Itālijas A sērijā un UEFA Čempionu līgā.

Ar Rumānijas futbola izlasi piedalījies 1990. un 1994. gada FIFA Pasaules kausā, kā arī 1996. gada Eiropas čempionātā.

Sasniegumi 
Dinamo Bucharest

 Divizia A: 1989–90
 Rumānijas kauss: 1985–86, 1989–90

AC Milan

 Itālijas A sērija: 1993–94
 Supercoppa Italiana: 1993
 UEFA Čempionu līga: 1993–94

Ārējās saites 

1970. gadā dzimušie
Bukarestē dzimušie
Rumānijas futbolisti
Rumānijas izlases futbolisti
Hellas Verona F.C. spēlētāji
Brescia Calcio spēlētāji
AC Milan spēlētāji
RCD Espanyol spēlētāji
West Ham United F.C. spēlētāji
VfB Stuttgart spēlētāji
AS Monaco FC spēlētāji
1990. gada FIFA Pasaules kausa spēlētāji
1994. gada FIFA Pasaules kausa spēlētāji
1996. gada Eiropas čempionāta futbolā spēlētāji
Viorels Moldovans

Viorels Dinu Moldovans (, dzimis ) ir Rumānijas futbola treneris un bijušais futbolists, spēlēja uzbrucēja pozīcijā, bijis Rumānijas futbola izlases dalībnieks.

Savas karjeras laikā spēlējis Rumānijā, Šveicē, Anglijā, Turcijā, Francijā un AAE. Vislielākos panākumus guvis Grasshoppers komandā, ar kuru viņš 1998. gadā izcīnīja Šveices Superlīgas titulu, kā arī Nantes komandā, ar kuru 2001. gadā viņš izcīnīja Ligue 1 titulu. Divas sezonas bijis arī Šveices Superlīgas labākais vārtu guvējs.

Ar Rumānijas futbola izlasi piedalījies 1994. un 1998. gada FIFA Pasaules kausā, kā arī 1996. un 2000. gada Eiropas čempionātā.

Pēc spēlētāja karjeras beigām kļuvis par treneri. Divus gadus bijis Rumānijas izlases trenera asistents. Vadījis komandas Rumānijā un Francijā.

Sasniegumi

Spēlētāja karjera 
Gloria Bistrița

 Divizia B: 1989–90

Grasshoppers

 Šveices Superlīga: 1997–98

Nantes

 Ligue 1: 2000–01
 Trophée des champions: 2001

Rapid București

 Rumānijas kauss: 2005–06, 2006–07

Individuālie sasniegumi

 Šveices Superlīgas labākais vārtu guvējs: 1995–96, 1996–97
 Šveices Superlīgas labākais ārzemju futbolists: 1995–96, 1996–97

Trenera karjera 
Chindia Târgoviște

 Liga II: 2018–19

Ārējās saites 

1972. gadā dzimušie
Bistricas-Neseudas žudecā dzimušie
Rumānijas futbolisti
Rumānijas izlases futbolisti
Rumānijas futbola treneri
Grasshopper Club Zürich spēlētāji
Stambulas "Fenerbahçe" spēlētāji
FC Nantes spēlētāji
1994. gada FIFA Pasaules kausa spēlētāji
1998. gada FIFA Pasaules kausa spēlētāji
1996. gada Eiropas čempionāta futbolā spēlētāji
2000. gada Eiropas čempionāta futbolā spēlētāji
Karlušs Albertu Parreira

Karlušs Albertu Gomešs Perreira (, dzimis ) ir bijušais futbola treneris. Kā trenerim, viņam pieder rekords par visvairāk aizvadītajiem FIFA Pasaules kausa finālturnīriem (6 reizes). Šajos turnīros viņš ir piedalījies ar sešām nacionālajām izlasēm: Kuveitu (1982.), AAE (1990.), Brazīliju (1994. un 2006.), Saūda Arābiju (1998.) un Dienvidāfriku (2010.). Ar Brazīlijas futbola izlasi uzvarējis 1994. gada FIFA Pasaules kausā, 2004. gada Copa América un 2005. gada FIFA Konfederāciju kausā. Viņš ir arī vienīgais treneris, kurš ir uzvarējis Āzijas kausā ar divām izlasēm (ar Kuveitu 1980. gadā un Saūda Arābiju 1988. gadā).

Parreira ir viens no veiksmīgākajiem treneriem, kurš pats nav profesionāli spēlējis futbolu.

Sasniegumi 
Fluminense

 Brazīlijas A sērija: 1984
 Brazīlijas C sērija: 1999

Fenerbahçe

 Turcijas Superlīga: 1995–96

Corinthians

 Copa do Brasil: 2002

Kuveita

 Āzijas kauss: 1982
 Arābu Līča kauss: 1980

Brazīlija

 FIFA Pasaules kauss: 1994
 FIFA Konfederāciju kauss: 2005
 Copa América: 2004

Saūda Arābija

 Āzijas kauss: 1988

Ārējās saites 

1943. gadā dzimušie
Riodežaneiro štatā dzimušie
Brazīlijas futbola treneri
Ganas futbola izlases treneri
Kuveitas futbola izlases treneri
Brazīlijas futbola izlases treneri
Apvienoto Arābu Emirātu futbola izlases treneri
Saūda Arābijas futbola izlases treneri
Dienvidāfrikas futbola izlases treneri
1982. gada FIFA Pasaules kausa treneri
1990. gada FIFA Pasaules kausa treneri
1994. gada FIFA Pasaules kausa treneri
1998. gada FIFA Pasaules kausa treneri
2006. gada FIFA Pasaules kausa treneri
2010. gada FIFA Pasaules kausa treneri